Komission tiedonanto Euroopan parlamentille EY:n perustamissopimuksen 251 artiklan 2 kohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) /* SEK/2001/1949 lopull. - COD 2001/0018 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen vaarallisten aineiden ja valmisteiden markkinoille saattamisen ja käytön rajoituksia koskevan neuvoston direktiivin 76/769/ETY muuttamisesta kahdennenkymmenennenneljännen kerran (pentabromidifenyylieetteri) 1. Menettelyn vaiheet - Komissio hyväksyi edellä mainitun ehdotuksen [KOM(2001) 12 lopullinen] 15. tammikuuta 2001, minkä jälkeen se toimitettiin neuvostolle ja Euroopan parlamentille. - Euroopan parlamentti hyväksyi ehdotuksen ensimmäisessä käsittelyssä 6. syyskuuta 2001 tarkistuksin. - Komission muutettu ehdotus [KOM(2001) 555 lopullinen] hyväksyttiin 28. syyskuuta 2001, minkä jälkeen se toimitettiin neuvostolle. - Neuvosto pääsi asiasta poliittiseen sopimukseen yksimielisesti 27. syyskuuta 2001 ja vahvisti yhteisen kantansa 27. lokakuuta 2001. - Talous- ja sosiaalikomitea antoi lausuntonsa 25. huhtikuuta 2001. 2. Direktiivin tavoite Ehdotus perustuu perustamissopimuksen 95 artiklaan, ja sillä on seuraavat kaksi tavoitetta: - turvataan sisämarkkinoiden toiminta ottamalla käyttöön pentabromidifenyylieetterin (5-BDE:n) markkinoille saattamista ja käyttöä koskevat yhdenmukaistetut säännökset - taataan terveyden ja ympäristönsuojelun korkea taso kieltämällä 5-BDE:n ja sitä sisältävien tuotteiden markkinoille saattaminen ja käyttö. 3. Yhteistä kantaa koskevat huomautukset 3.1 Yleiset huomautukset Yhteinen kanta vastaa komission muutettua ehdotusta. 3.2 Tarkistukset Parlamentin kahdeksasta tarkistuksesta komissio hyväksyi yhden ja periaatteessa osan toista. Komissio suostuu poistamaan kiellosta poikkeuksen, joka koskee alle 5 prosentin pentabromidifenyylieetteripitoisuuksia teknisen laadun oktabromidifenyylieetterissä (8-BDE), koska valmistajilta saatujen uusien tietojen mukaan 8-BDE:tä voidaan valmistaa ilman 5-BDE:tä. Komissio ei ole hyväksynyt niitä parlamentin tarkistuksia, joilla laajennettaisiin ehdotetun direktiivin soveltamisalaa siten, että kiellot koskisivat myös muita aineita, ts. oktabromidifenyylieetteriä ja dekabromifenyylieetteriä. Nämä muut aineet voitaisiin sisällyttää myöhempään komission ehdotukseen sen jälkeen, kun riskien arviointi on saatu päätökseen ja turvallisten korvaavien aineiden saatavuus on tutkittu. Komissio ei ole myöskään hyväksynyt tarkistusta, joka koskee olemassa olevien aineiden vaarojen arvioinnista ja valvonnasta annetun asetuksen (ETY) N:o 793/93 mukaisia riskinarviointimenettelyjä. Kyseinen tarkistus ulottuu laajemmalle kuin tämä ehdotus pentabromidifenyylieetterin markkinoille saattamisen ja käytön rajoittamisesta. 3.3 Neuvoston yhteinen kanta Neuvoston yhteiseen kantaan sisältyy komission hyväksymien Euroopan parlamentin tarkistusten lisäksi teknisin perustein tehty muutos. Muutoksella selkeytettäisiin ehdotetun direktiivin soveltamisalaa. 4. Päätelmä Komissio kannattaa yhteistä kantaa, koska se on täysin komission muutetun ehdotuksen mukainen.